**HIRDETMÉNY!**

Értesítem az érintetteket, hogy Gasztony Község Önkormányzata Képviselő-testületének döntése értelmében elkészült a község teljes közigazgatási területére kiterjedő településszerkezeti terv, helyi építési szabályzat és szabályozási terv tervezete.

A tervezet megtekinthető 2018. január 3. napjától:

- a www.kh.ratot.hu internetes oldalon:

- személyesen ügyfélfogadási időben a Rátóti Közös Önkormányzati Hivatal Gasztonyi Ügyfélszolgálati Irodájában (9952 Gasztony, Fő utca u. 39.) munkanapokon 08.00 - 15.00 óra között.

Gasztony Község Önkormányzata Képviselő-testülete a településrendezési terv partnerségi egyeztetése során

2018. január 11-én csütörtökön 15.00 órakor lakossági fórumot tart.

Helyszín:Hivatal, Gasztony, Fő utca 39.

Gasztony Község Önkormányzata Képviselő-testületének a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 7/2017 (IX.28.) önkormányzati rendelete alapján a lakossági fórumon szóban, valamint az azt követő 8 napon belül írásban észrevételt tehetnek az alábbi személyek:

a) a település közigazgatási területén ingatlannal rendelkezni jogosult természetes vagy jogi személy vagy jogi személyiséggel nem rendelkező szervezet,

b) a Gasztonyi székhellyel, telephellyel rendelkező gazdálkodó szervezet,

c) a Gasztonyi székhellyel bejegyzett civil szervezet,

d)    a környezet védelmének általános szabályairól szóló 1995. évi LIII. törvény 98. § (2) bekezdés c) pontja alapján a településrendezési eszközök véleményezési eljárásába - a partnerségi egyeztetés megkezdése előtt legalább 30 napnál korábban - a polgármesternél írásban bejelentkező egyéb szervezet.

Írásbeli észrevételeiket az Önkormányzat címére (9952 Gasztony, Fő utca 39.), valamint a ratotjegyzo@pwnet.hu e-mail címre kérjük eljuttatni!

Felhívom figyelmüket, hogy csak a névvel, lakcímmel ellátott dokumentumokat van lehetőségünk észrevételként kezelni.

Gasztony, 2017. január 3.

Nagy Szabolcs

Gasztony Község Polgármestere